Sentenza tal-Qorti Ġenerali (L-Ewwel Awla) tal-5 ta’ April 2017 – HB et vs Il-Kummissjoni
(Kawża T-361/14)
“Dritt istituzzjonali – Inizjattiva taċ-ċittadini Ewropej – Protezzjoni tal-annimali mitlufa – Effetti psikoloġiċi fuq l-adulti u t-tfal – Rifjut ta’ reġistrazzjoni – Nuqqas manifest tas-setgħat tal-Kummissjoni – Artikolu 4(2)(b) u (3) tar-Regolament (UE) Nru 211/2011”
1.      Proċedura ġudizzjarja – Rikors promotur – Rekwiżiti ta’ forma proċedurali – Espożizzjoni sommarja tal-motivi invokati – Motivi ta’ dritt li ma ġewx ippreżentati fir-rikors – Riferiment ġenerali għal dokumenti oħra annessi mar-rikors
(Statut tal-Qorti tal-Ġustizzja, l-ewwel paragrafu tal-Artikolu 21 u l-ewwel paragrafu tal-Artikolu 53; Regoli tal-Proċedura tal-Qorti Ġenerali, Artikolu 44(1)(c))
(ara l-punt 15)
2.      Ċittadinanza tal-Unjoni – Drittijiet taċ-ċittadin – Preżentazzjoni ta’ inizjattiva taċ-ċittadini – Regolament Nru 211/2011 – Kundizzjonijiet għar-reġistrazzjoni – Informazzjoni li għandha takkumpanja proposta – Informazzjoni dwar is-suġġett, l-għanijiet u l-kuntest
(Regolament tal-Parlament Ewropew u tal-Kunsill Nru 211/2011, Artikolu 4 u l-Anness II)
(ara l-punt 30)
3.      Dritt tal-Unjoni Ewropea – Prinċipji – Teħid inkunsiderazzjoni tal-benesseri tal-annimali – Obbligu li jitqiesu r-rekwiżiti tal-benesseri tal-annimali fil-formulazzjoni u fl-implementazzjoni tal-politika tal-Unjoni – Portata
(Artikolu 13 TFUE)
(ara l-punti 36-39, 43)
Suġġett
Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2014) 2119 finali, tas-26 ta’ Marzu 2014, li tiċħad it-talba għar-reġistrazzjoni tal-proposta ta’ inizjattiva taċ-ċittadini intitolata “Ethics for Animals and Kids”.
Dispożittiv
1)
Ir-rikors huwa miċħud.
2)
HB u r-rikorenti l-oħra li isimhom jidhru fl-anness huma kkundannati għall-ispejjeż.